**Ministru kabineta noteikumu projekta „Grozījumi Ministru kabineta 2008. gada 20. novembra noteikumos Nr. 957 „Aizsargājamo ainavu apvidus „Ziemeļgauja” individuālie aizsardzības un izmantošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par īpaši aizsargājamām dabas teritorijām” 13. panta otrā daļa, 14. panta otrā daļa un 17. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2008. gada 20. novembra noteikumos Nr. 957 „Aizsargājamo ainavu apvidus „Ziemeļgauja” individuālie aizsardzības un izmantošanas noteikumi” (turpmāk – noteikumu projekts) nepieciešami, lai precizētu kartogrāfisko materiālu, novēršot būtiskas tehniskas neprecizitātes robežu aprakstā. Papildus tiek precizētas atsevišķu punktu un apakšpunktu redakcijas, izmantojot jaunākos noteikumos lietoto terminoloģiju.Ministru kabineta 2008. gada 20. novembra noteikumos Nr. 957 „Aizsargājamo ainavu apvidus „Ziemeļgauja” individuālie aizsardzības un izmantošanas noteikumi” 1., 4. un 6. pielikuma kartogrāfiskajā materiālā attēlotie koordināšu robežpunkti ir tehniski neprecīzi, minētajos pielikumos noteiktie koordinātu punkti neatbilst 1. pielikumā attēlotajai funkcionālo zonu shēmai. Tas rada pārpratumus zemju īpašniekiem un lietotājiem, kā arī citām institūcijām – Valsts meža dienestam, Lauku atbalsta dienestam un Dabas aizsardzības pārvaldei. Tehniski neprecīzie koordināšu robežpunkti rada nesaisti, piemēram, izsniedzot ciršanas apliecinājumus vai aprēķinot kompensācijas par saimnieciskās darbības ierobežojumiem zemes īpašniekiem, jo Ministru kabineta 2008. gada 20. novembra noteikumos Nr. 957 „Aizsargājamo ainavu apvidus „Ziemeļgauja” individuālie aizsardzības un izmantošanas noteikumi” minētie robežpunktu dati nesakrīt ar datiem, ko izmanto, piemēram, Valsts meža dienests. Tas rada nepieciešamību katru individuālo gadījumu papildus izvērtēt, tādējādi palielinot iesaistīto institūciju slodzi.Lai novērstu būtiskās tehniskās neprecizitātes, ņemot vērā to, ka no 2014. gada funkcionālo zonu robežu ģeotelpiskie dati ir pieejami Dabas datu pārvaldības sistēmā „OZOLS”, tiek sagatavots jauns noteikumu projekts, kurā paredzēts svītrot Ministru kabineta 2008. gada 20. novembra noteikumu Nr. 957 „Aizsargājamo ainavu apvidus „Ziemeļgauja” individuālie aizsardzības un izmantošanas noteikumi” 2. pielikumu, kā arī aizstāt 1., 4. un 6. pielikuma kartogrāfisko materiālu ar jaunu. Noteikumu projektā iekļautais kartogrāfiskais materiāls satur identisku informāciju, bet tajā netiek attēlotas funkcionālo zonu koordinātas.Papildus noteikumu projektā tiek mainīts atsevišķu punktu un apakšpunktu formulējums, izsakot tos atbilstoši jaunākos noteikumos iekļautajam formulējumam, piemēram, 22.4., 25.4. un 31.3. apakšpunkti izteikti atbilstoši Dzīvnieku aizsardzības likumā lietotajai terminoloģijai, bet 48. punkts, kā arī 49.4. un 50.2. apakšpunkti papildināti atbilstoši jaunākos noteikumos lietotajai redakcijai, ņemot vērā Dabas aizsardzības pārvaldes nepieciešamību atsevišķos gadījumos, izsniedzot atļauju bīstamu aizsargājamo koku, aleju vai dendroloģisko stādījumu koku ciršanai, saņemt kokkopja (arborista) atzinumu.Noteikumu projektā tiek papildināts likuma deleģējums, iekļaujot norādi uz likuma „Par īpaši aizsargājamām dabas teritorijām” 13. panta otro daļu, kā tas noteikts jaunākos īpaši aizsargājamo dabas teritoriju individuālajos aizsardzības un izmantošanas noteikumos.Noteikumu projekts tiek papildināts arī ar apakšpunktu 45.2.1, aizliedzot „pārvietoties pa iežu atsegumiem, ūdens un ledus kritumiem, kā arī izmantot tos atpūtas, sporta un citu pasākumu rīkošanai;”, vienlaicīgi svītrojot apakšpunktu 45.3.2., kas pieļauj „rīkot nodarbības un sacensības klinšu kāpšanā”, saņemot Dabas aizsardzības pārvaldes atļauju. Šāds formulējums iekļauts, lai nodrošinātu ģeoloģisko un ģeomorfoloģisko dabas pieminekļu aizsardzību aizsargājamo ainavu apvidū „Ziemeļgauja”, un veidots, izmantojot Ministru kabineta 2012. gada 2. maija noteikumos Nr. 317 „Gaujas nacionālā parka individuālie aizsardzības un izmantošanas noteikumi”, 9.12. punktā lietoto redakciju.22.2. un 25.5. apakšpunktu redakcija precizēta atbilstoši situācijai dabā – telšu vietas tiek speciāli ierīkotas, bet netiek norādītas ar īpašām zīmēm.Aizsargājamo ainavu apvidus „Ziemeļgauja” robežas, kā arī funkcionālo zonu robežas netiek mainītas. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts neparedz jaunus apgrūtinājumus zemes īpašniekiem vai lietotājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu (Valsts meža dienests, Lauku atbalsta dienests, Dabas aizsardzības pārvalde), jo, tehniski neprecīzie koordināšu robežpunkti rada nesaisti, piemēram, izsniedzot ciršanas apliecinājumus vai aprēķinot kompensācijas par saimnieciskās darbības ierobežojumiem zemes īpašniekiem. Novēršot neprecizitātes, izzūd nepieciešamība katru gadījumu papildus izvērtēt.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.Sabiedrības pārstāvji tiek informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē www.varam.gov.lv, kā arī, atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 14. punkta prasībām, publicējot paziņojumu Valsts kancelejas tīmekļvietnē www.mk.gov.lv. Noteikumu projekts un anotācija 2017. gada 17. februārī publicēta Vides aizsardzības un reģionālās attīstības ministrijas tīmekļvietnē www.varam.gov.lv, kā arī nosūtīta publicēšanai Valsts kancelejas tīmekļvietnē www.mk.gov.lv.  |
| 2. | Sabiedrības līdzdalība projekta izstrādē | Noteikumu projekts un anotācija 2017. gada 17. februārī nosūtīta Apes, Smiltenes, Valkas, Strenču un Beverīnas novada pašvaldībām atzinumu sniegšanai.Ņemot vērā to, ka aizsargājamo ainavu apvidus „Ziemeļgauja” robežas, kā arī funkcionālo zonu robežas netiek mainītas, kā arī ne pašvaldībām, ne zemju īpašniekiem vai lietotājiem projekta tiesiskais regulējums nemaina to tiesības un pienākumus, sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē www.varam.gov.lv, kā arī Valsts kancelejas tīmekļvietnē www.mk.gov.lv. |
| 3. | Sabiedrības līdzdalības rezultāti | Beverīnas novada pašvaldība sniegusi pozitīvu atzinumu par izstrādāto noteikumu projektu 2017. gada 20. februārī. Strenču novada pašvaldība sniegusi pozitīvu atzinumu 2017. gada 9. martā. Valkas novada un Smiltenes novada pašvaldību pozitīvi atzinumi sniegti 2017. gada 10. martā. Apes novada pozitīvs atzinums saņemts 2017. gada 15. martā.Iedzīvotāju iebildumi, komentāri vai ierosinājumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. |  Cita informācija | Nav. |

Anotācijas III, IV un V sadaļa – projekts šo jomu neskar.

Vides aizsardzības un reģionālās

attīstības ministrs K. Gerhards

Vides aizsardzības un reģionālās attīstības ministrijas

valsts sekretārs R. Muciņš

Treija 66016789

darta.treija@varam.gov.lv